stanford-oval/wikipedia huggingface dataset:
ซาดาโอะ อาเบะ

| ซาดาโอะ อาเบะ |
| --- | --- |
阿部 サダヲ
เกิด: 阿部 隆史 (ทากาชิ อาเบะ)  (1970-04-23) 23 เมษายน ค.ศ. 1970 (54 ปี) มัตสึโดะ จังหวัดชิบะ ประเทศญี่ปุ่น
อาชีพ: นักแสดง นักร้อง
ปีปฏิบัติงาน: ค.ศ. 1992—ปัจจุบัน
บุตร: 2
เว็บไซต์: http://otonakeikaku.jp/profile/profile_abe.html
ซาดาโอะ อาเบะ  (ญี่ปุ่น: 阿部 サダヲ; โรมาจิ: Abe Sadao) ชื่อเกิด ทากาชิ อาเบะ (ญี่ปุ่น: 阿部 隆史; โรมาจิ: Abe Takashi, เกิดเมื่อวันที่ 23 เมษายน ค.ศ. 1970) เป็นนักแสดงชายชาวญี่ปุ่น นักแสดงละครเวที และนักดนตรีจากมัตสึโดะ จังหวัดชิบะ ประเทศญี่ปุ่น
ผลงาน > ภาพยนตร์

Naked Blood (1995) as Eiji Kure
Uzumaki (2000) as Mitsuru Yamaguchi
Kamikaze Girls (2004) as Ryuji 'the Unicorn'/Doctor
The Great Yokai War (2005)
Yaji and Kita: The Midnight Pilgrims (2005)
Helen the Baby Fox (2006)
Ten Nights of Dream (segment - The 6th Night) (2006)
Kisarazu Cat's Eye: World Series (2006) as Kaoru Nekota
Maiko Haaaan!!! (2007) as Kimihiko Onizuka
Paco and the Magical Picture Book (2008) as Horigome
Yatterman (2009) as Dr. Kaieda
Gothic Lolita Battle Bear (2013) as teddy bear (voice)
Parasyte: Part 1 (2014) as Migi (voice)
Parasyte: Part 2 (2015) as Migi (voice)
The Magnificent Nine (2016) as Juzaburo Kokudaya
ผลงาน > โทรทัศน์

Ikebukuro West Gate Park (2000) as Hamaguchi
Kisarazu Cat's Eye (2002) as Kaoru Nekota
Unfair (2006) as Kokubo Yuji
Dare Yorimo Mama wo Ai su (2006) as Pinko
Iryu (Team Medical Dragon)  (2006) as Monji Arase
First Kiss (2007) as Masaru Nikaido
Iryu 2 (Team Medical Dragon 2)  (2007) as Monji Arase
Marumo no Okite (2011) as Mamoru Takagi (Marumo)
Keisei Saimin no Otoko Part 2 (2015) as Ichizō Kobayashi
Onna jōshu Naotora (2017) as Tokugawa Ieyasu
แหล่งข้อมูลอื่น

Sadao Abe at the Internet Movie Database
Unofficial Sadao Abe homepage (Japanese)
ชาซูเกะ

| --- | --- |
ชาซูเกะ ราดน้ำชาและโรยหน้าด้วยเนื้อปลาแซลมอนและสาหร่ายโนริ
ชื่ออื่น: โอจาซูเกะ, ชาจาโงฮัง, บูบูซูเกะ
แหล่งกำเนิด: ญี่ปุ่น
ส่วนผสมหลัก: ข้าว, ชาเขียวหรือดาชิ
รูปแบบอื่น: โอจาซูเกะสำเร็จรูป
 ตำราอาหาร: ชาซูเกะ   สื่อ: ชาซูเกะ
ชาซูเกะ (ญี่ปุ่น: 茶漬け, ちゃづけ; โรมาจิ: chazuke) หรือ โอจาซูเกะ  (ญี่ปุ่น: お茶漬け; โรมาจิ: ochazuke; มาจาก (o) cha ' ชา' + tsuke 'แช่') เป็นอาหารญี่ปุ่นอย่างง่ายที่ทำโดยการเทชาเขียว ดาชิ หรือน้ำร้อนราดลงบนข้าวสวย ชาซูเกะถือเป็นวิธีที่ดีในการจัดการกับข้าวที่เหลือให้กลายเป็นอาหารว่าง เพราะอาหารชนิดนี้ทำได้ง่าย ในเกียวโต ชาซูเกะเป็นที่รู้จักกันในชื่อว่า บูบูซูเกะ (ぶぶ漬け) ตั้งแต่ทศวรรษ 1970 เป็นต้นมา "โอจาซูเกะสำเร็จรูป" แบบทำแห้งเยือกแข็งซึ่งประกอบด้วยเครื่องโรยหน้าและเครื่องปรุงรสได้กลายเป็นที่นิยม
เครื่องโรยหน้าโดยทั่วไป ได้แก่ สึเกโมโนะ (ผักดองญี่ปุ่น), อูเมโบชิ, โนริ (สาหร่าย), ฟูริกาเกะ, เมล็ดงา, ทาราโกะ และเม็นไตโกะ (ไข่ปลาพอลล็อกหมักเกลือ), แซลมอนหมักเกลือ, ชิโอการะ (อาหารทะเลดอง), ต้นหอม และวาซาบิ
ประวัติ

อาหารชนิดนี้เริ่มเป็นที่นิยมในยุคเฮอังของญี่ปุ่น มักใช้น้ำเทลงบนข้าว แต่ตั้งแต่ยุคเอโดะเป็นต้นมา มักใช้น้ำชาแทน
ชาซูเกะ โรยหน้าด้วยเนื้อปลาไหลอูนางิ สาหร่ายโนริ และต้นมิตสึบะ
โปเกมอน เดอะมูฟวี่ ตอน เรื่องราวแห่งผองเรา

| โปเกมอน เดอะมูฟวี่ ตอน เรื่องราวแห่งผองเรา |
| --- | --- |
โปสเตอร์ภาพยนตร์ฉบับในประเทศไทย
กำกับ: เท็ตสึโอะ ยาจิมะ
บทภาพยนตร์: Eiji Umehara Aya Takaha
สร้างจาก: โปเกมอน โดย  ซะโตะชิ ทะจิริ
ดนตรีประกอบ: Shinji Miyazaki
บริษัทผู้สร้าง: โอแอลเอ็ม Wit Studio 
ผู้จัดจำหน่าย: โตโฮ
วันฉาย:  13 กรกฎาคม 2018   18 ตุลาคม 2018   15 พฤศจิกายน 2018   16 พฤศจิกายน 2018   24 พฤศจิกายน 2018   25 พฤศจิกายน 2018   7 ธันวาคม 2018   13 ธันวาคม 2018   19 ธันวาคม 2018
ความยาว: 100 นาที
ประเทศ: ญี่ปุ่น
ภาษา: ญี่ปุ่น
ทำเงิน: $18,059,237 (ญี่ปุ่น)
ก่อนหน้านี้: โปเกมอน เดอะมูฟวี่ ตอน ฉันเลือกนาย!
ต่อจากนี้: โปเกมอน เดอะมูฟวี่ ตอน ความแค้นของมิวทู อีโวลูชัน
โปเกมอน เดอะมูฟวี่ ตอน เรื่องราวแห่งผองเรา (ญี่ปุ่น: 劇場版ポケットモンスター　みんなの物語; โรมาจิ: Gekijō-ban Poketto Monsutā Minna no Monogatari) เป็นภาพยนตร์โปเกมอนเดอะมูฟวี่ที่ 21 ที่เกิดจากความร่วมมือของสตูดิโอ โอแอลเอ็ม กับ Wit Studio กำกับโดย เท็ตสึโอะ ยาจิมะ สำหรับโปเกมอนเดอะมูฟวี่ที่ 21 นี้มีการเปลี่ยนผู้กำกับครั้งแรกในรอบ 20 ปี เพราะแต่เดิม คุนิฮิโกะ ยูยามะ จะเป็นผู้กำกับโปเกมอนเดอะมูฟวี่มาโดยตลอด ออกฉายในโรงภาพยนตร์ในประเทศญี่ปุ่นเมื่อวันที่ 13 กรกฎาคม พ.ศ. 2561 และ ออกฉายในโรงภาพยนตร์ในประเทศไทยเมื่อวันที่ 18 ตุลาคม พ.ศ. 2561เป็นประเทศแรกในเอเชีย ที่ฉายนอกประเทศญี่ปุ่น
เรื่องย่อ

นักวิ่งสาวที่จำใจมาเพื่อภารกิจบางอย่าง, หนุ่มใหญ่จอมแต่งเรื่องจนเกิดเหตุบานปลาย, นักวิจัยหนุ่มความรู้แน่นแต่ดันขาดความมั่นใจ, หญิงชรากับความหลังที่ทำให้เกลียดโปเกมอน และ สาวน้อยผู้กุมความลับบางอย่างของเมือง
--- ต่างคนต่างที่มา รวมเป็นเรื่องราวแห่งผองเรา ณ ที่แห่งนี้ เทศกาลแห่งสายลม เมืองฟูระ
ในทุกๆปี ชาวเมืองฟูระ จะร่วมกันจัดงานเฉลิมฉลองเทศกาลแห่งสายลม ให้แก่ โปเกมอนในตำนาน ลูเกีย ซึ่งเคยช่วยเมืองนี้ไว้ในอดีต ขณะที่เทศกาลกำลังดำเนินไปอย่างสนุกสนานนั้น ก็มีบางสิ่งผิดปกติเกิดขึ้น! ซาโตชิและพิคาชู ซึ่งเดินทางไปยังเมืองฟูระ จะสามารถรวบรวมพลังกับเหล่าเทรนเนอร์และโปเกมอน เพื่อช่วยเมืองนี้เอาไว้ให้รอดพ้นได้หรือไม่?
นักแสดง

| ตัวละคร | นักพากย์เสียงญี่ปุ่น | นักพากย์เสียงไทย |
| --- | --- | --- |
| ซาโตชิ | ริกะ มัตสึโมโตะ | ศันสนีย์ ติณห์กีรดีศ |
พิคาชู: อิคูเอะ โอทานิ
| ลาร์โก | มานะ อาชิดะ | ภรภัสสรณ์ ชัยอนันต์นิธิ |
| ริสะ | รินะ คาวาเอ | ธันยนันท์ พิพัฒน์ไชยศิริ |
| โทริโตะ | Gaku Hamada | ภัทรดนัย เสตสุวรรณ |
| คากาจิ | Koji Ohkura | อภินันท์ ธีระนันทกุล |
| ฮิซุย | มาซาโกะ โนซาวะ | ธันวา ภักดีอำนาจ |
| มุซาชิ | เมะงุมิ ฮะยะชิบะระ | คนธนันท์ วัฒนชาติวงศ์ |
| โคจิโร่ | ชินอิจิโร่ มิกิ | นิธิวัชร์ ตันติภัสร์สิริ |
| เนียส | Inuko Inuyama | อภินันท์ ธีระนันทกุล |
| ผู้บรรยาย | อุนโช อิชิซึกะ | อภินันท์ ธีระนันทกุล |
| ริคุ | โชโกะ นาคากาว่า | สิรวีร์ จิรหิรัณย์ชาติ |
| โอลิเวอร์ | โคอิจิ ยามาเดระ | ภัคภูมิ ลิ้มมานะสถาพร |
| เซราโอรา | โคอิจิ ยามาเดระ | วศิน เศรษฐกสิวิทย์ |
ตัวละคร

ซาโตชิ เด็กหนุ่มผู้มีคามฝันอยากจะเป็นโปเกมอนมาสเตอร์ จึงออกเดินทางและผจญภัยเพื่อค้นหาโปเกมอนร่วมกับ พิคาชูคู่หูของเขา “Partner Pokemon พิคาชู”
ลาร์โก สาวน้อยที่อาศัยอยู่ในเมืองฟูระ ลูกสาวของนายกเทศมนตรีเป็นเด็กผู้มีจิตใจอ่อนโยน และดูเหมือนว่าสาวน้อยคนนี้ จะมีส่วนเกี่ยวข้องบางอย่าง กับโปเกมอนมายา เซราโอรา “Partner Pokemon เซราโอรา”
ริสะ หญิงสาวที่แทบไม่รู้อะไรเกี่ยวกับโปเกมอนเลย เธอต้องเดินทางมายังเทศกาลแห่งสายลม เพื่อจับ อีวุย ซึ่งเป็นโปเกมอนที่น้องชายเธออยากได้ที่สุด “Partner Pokemon อีวุย”
โทริโตะ ยอดนักวิจัย ผู้เชี่ยวชาญเกี่ยวกับโปเกมอน เข้าร่วมงานเทศกาลแห่งสายลมเพื่อที่จะนำเสนอผลงานวิจัยของเขา แต่การที่เป็นคนขาดความมั่นใจจึงต้องมีโปเกมอนอย่าง ลัคกี คอยเคียงข้างให้กำลังใจ “Partner Pokemon ลัคกี”
คากาจิ หนุ่มใหญ่จอมแต่งเรื่อง ที่มาร่วมงานเทศกาลแห่งสายลมกับหลานสาว และทำให้เรื่องราวบานปลายจากคำพูดที่ว่า “ในเมืองนี้มีโปเกมอนหายากอยู่ด้วย!” “Partner Pokemon อุซกกี”
ฮิซุย หญิงชราผู้อาศัยอยู่ในเมืองฟูระซึ่งเกลียดโปเกมอนเอามากๆ สืบเนื่องมาจากเหตุการณ์บางอย่างที่เคยเกิดขึ้นในอดีต แต่กลับถูกเหล่าโปเกมอนตามติดแจตลอดเวลา โดยเฉพาะ วานิโนโกะ “Partner Pokemon วานิโนโกะ”
ริคุ น้องชายของริสะ ที่ขาหักพักรักษาตัวอยู่ที่โรงพยาบาล เป็นคนที่รักโปเกมอนเป็นอย่างมาก
โอลิเวอร์ พ่อของลาร์โก นายกเทศมนตรีแห่งเมืองฟูระ ผู้มีความมุ่งมั่นรับผิดชอบ ที่จะทำให้งานเทศกาลแห่งสายลมนี้ประสบความสำเร็จ
เซราโอรา โปเกมอนมายา อาศัยอยู่ในป่าสึกของเมืองฟูระ สามารถปล่อยกระแสไฟฟ้าขนาดใหญ่ และเคลื่อนที่ไปบนอากาศได้ด้วยความเร็วสูง
ลูเกีย โปเกมอนในตำนาน ที่มีส่วนเกี่ยวข้องกับเมืองแห่งนี้ จะปรากฏตัวออกมาในวันสุดท้ายของงานเทศกาลแห่งสายลม
เพลงประกอบ

เพลงญี่ปุ่น
เพลงปิด
เพลงไทย
ไม่มีการใช้เพลงไทย (ใช้เพลงญี่ปุ่น)
แหล่งข้อมูลอื่น

โปเกมอน เดอะมูฟวี่ ตอน เรื่องราวแห่งผองเรา ที่อินเทอร์เน็ตมูวีเดตาเบส
Japanese movie website
| ด ค กวิตสตูดิโอ |
| --- | --- |
ซีรีส์โทรทัศน์:  ผ่าพิภพไททัน (2013–2019)  ยุ่งนักหนา เลขาพญายม (2014)  The Rolling Girls (2015)  เทวทูตแห่งโลกมืด (2015)  ซอมบี้ปราการเหล็ก (2016)  เจ้าสาวผมแดงกับจอมเวทอสูร (2017–2018)  After the Rain (2018)  สงครามคนทมิฬ (2019)  GaruGaku: Saint Girls Square Academy (2020–2021)  วีวี่ บทเพลงจักรกลกู้ศตวรรษ (2021)  อันดับพระราชา (2021–2022)  สปาย × แฟมิลี (2022–2023)  โอนิปัง! (2022)  อันดับพระราชา: หีบสมบัติแห่งความกล้าหาญ (2023)  Kizuna no Allele (2023)  โนโกะตัน เพื่อนฉันพันธุ์กวาง (2024)  ทีมพลีชีพมหาวายร้าย อิเซไค (2024)  ไยบะ เจ้าหนูซามูไร (2025)  การปฏิวัติของสาวน้อยหนอนหนังสือ (2026) 
ภาพยนตร์:  Hal (2013)  ผ่าพิภพไททัน (2014–2020)  The Empire of Corpses (2015)  ซอมบี้ปราการเหล็ก (2016–2017)  Laughing Under the Clouds Gaiden (2017–2018)  โปเกมอน เดอะมูฟวี่ ตอน เรื่องราวแห่งผองเรา (2018)  ซอมบี้ปราการเหล็ก: Unato Decisive Battle (2019)  บับเบิ้ล (2022)  สปาย X แฟมิลี โค้ด ไวท์ (2023) 
โอวีเอ:  ผ่าพิภพไททัน (2013–2014)  Attack on Titan: No Regrets (2014–2015)  ยุ่งนักหนา เลขาพญายม (2015)  เจ้าสาวผมแดงกับจอมเวทอสูร: Those Awaiting a Star (2016–2017)  Attack on Titan: Lost Girls (2017–2018)  เด็กหญิงอีกฟากฝั่ง (2019–2022) 
โอเอ็นเอ:  ยอดคนลวงโลก (2020)  แวมไพร์ในสวน (2022)  โปเกมอน ฮิซุยโชว์ (2022)  Pokémon: Paldean Winds (2023)  ยอดคนลวงโลก: Razbliuto (2024)  The Grimm Variations (2024)  My Melody & Kuromi (2025)  Moonrise (TBA)  ดิวันพีซ (TBA) 
วิดีโอเกม:  Tales of the Rays  Kōtetsujō no Kabaneri -Ran- Hajimaru Michiato  BlazBlue: Cross Tag Battle  ปรินเซส คอนเนค! รี: ไดฟ์ 
 หมวดหมู่
พระเจ้าคนุตมหาราช
การพิชิตอังกฤษ

บอแลสวัฟที่ 1 ผู้กล้าหาญ ดยุกแห่งโปแลนด์ (ภายหลังทรงได้รับการราชาภิเษกเป็นกษัตริย์) พระราชมาตุลา (ลุงฝ่ายแม่) ของพระเจ้าคนุตได้ให้พระองค์ยืมทหารชาวโปลจำนวนหนึ่ง ซึ่งอาจจะเป็นข้อตกลงที่ทรงให้ไว้กับพระเจ้าคนุตและพระราชอนุชาเมื่อคราวที่ทั้งสองพระองค์เสด็จไปรับพระราชมารดากลับเดนมาร์กในฤดูหนาว พระนางทรงถูกขับไล่จากราชสำนักภายหลังการเสด็จสวรรคตของพระเจ้าอีริค ผู้ชนะแห่งสวีเดนใน ค.ศ. 995 ซึ่งเปิดโอกาสให้พระเจ้าสเวนอภิเษกสมรสกับซิกริดผู้ทรนง พระมเหสีม่ายของพระเจ้าอีริค การอภิเษกสมรสดังกล่าวได้สร้างพันธมิตรระหว่างพระเจ้าโอลอฟ สก็อทโคนุง พระมหากษัตริย์สวีเดนพระองค์ใหม่กับราชวงศ์เดนมาร์กในขณะนั้น เดนมาร์กจึงได้สวีเดนมาเป็นพันธมิตรในการรุกรานอังกฤษ อีกหนึ่งพันธมิตรของพระเจ้าคนุตคือ อีริค โฮกุนนาร์สัน เอิร์ลแห่งเลด ผู้ปกครองร่วมแห่งนอร์เวย์กับพี่หรือน้องชายต่างมารดา สเวน โฮกุนสัน และมีความเกี่ยวดองกับราชวงศ์เดนมาร์กด้วย นอร์เวย์ตกอยู่ภายใต้การปกครองของเดนมาร์กมาตั้งแต่หลังยุทธการที่โซลเวเดอร์ เมื่อ ค.ศ. 999 ในระหว่างที่อีริคไปร่วมทัพของพระเจ้าคนุต โฮกุน บุตรชายของเขาเป็นผู้แทนในการปกครองนอร์เวย์ร่วมกับสเวน
ในหน้าร้อนของปี 1015 กองเรือของพระเจ้าคนุตก็เริ่มออกเดินทางไปยังอังกฤษพร้อมกับไพร่พลประมาณ 10,000 นาย ซึ่งส่วนมากเป็นทหารรับจ้าง ด้วยกองเรือจำนวน 200 ลำ กองทัพของพระองค์ถือเป็นการรวมตัวของชาวไวกิงจากทั่วสแกนดิเนเวีย กองกำลังของชาวไวกิงนี้จะเผชิญหน้ากับฝ่ายอังกฤษภายใต้การนำของเจ้าชายเอ็ดมันด์ผู้ทนทาน พระราชโอรสพระองค์โตของพระเจ้าแอเธลเรดในสมรภูมิรบอันดุเดือดไปอีกกว่าสิบสี่เดือน
การพิชิตอังกฤษ > การขึ้นฝั่งในเวสเซกซ์

ตามที่มีการบันทึกใน บันทึกเหตุการณ์ปีเตอร์บะระ หนึ่งในเอกสารสำคัญจากเอกสารชุด บันทึกเหตุการณ์ของชาวแองโกล-แซกซัน ระบุไว้ว่าในต้นเดือนกันยายน ค.ศ. 1015 "[พระเจ้าคนุต] ทรงมาถึงแซนด์วิช และทรงแล่นเรืออ้อมเคนต์เพื่อมุ่งตรงไปเวสเซกซ์ จนกระทั่งทรงมาถึงปากแม่นํ้าฟรูม กองทัพของพระองค์ขึ้นฝั่งที่ซัมเมอร์เซต ดอร์เซต และวิลต์เชอร์ " นับเป็นจุดเริ่มต้นของการทัพขนาดมหึมาที่สุดนับตั้งแต่รัชสมัยของพระเจ้าอัลเฟรดมหาราช ข้อเขียนในบทสรรเสริญราชินีเอ็มมาบรรยายภาพกองเรือของพระเจ้าคนุตไว้ ดังนี้
ณ ที่นั้นมีโล่หลากชนิด ซึ่งทำให้ท่านเชื่อได้ว่าไพร่พลจากนานาชนชาติได้มาถึงยัง ณ สถานนี้...หัวเรือเป็นประกายด้วยทองคำ แร่เงินสะท้อนแสงไปตามเรือหลายรูปทรง....ใครเล่าจะกล้าเชิดหน้าขึ้นมามองเหล่าราชสีห์ของศัตรู ต่างสั่นกระทาด้วยกลัวความระยับของทองคำและเหล่านักรบผู้น่าครันครามด้วยใบหน้าอันเรียบนิ่ง....เรือของพวกเขานำพามาซึ่งความตาย แลแตรของพวกเขาระยิบไปด้วยทอง ใครเล่าจะไม่รู้สึกหวั่นเกรงกษัตริย์ผู้มีกองทัพเช่นนี้? มิหนำซ้ำ กองกำลังนี้มิมีไพร่พลใดที่เป็นทาสหรือผู้ที่เคยเป็นทาส ไม่มีคนชาติกำเนิดตํ่าต้อย ไม่มีไพร่พลที่อ่อนแอด้วความชราของอายุ ด้วยพวกเขาทั้งหมดต่างเป็นผู้มีชาติตระกูล แลแข็งแรงด้วยกำลังวังชาของคนวัยหนุ่ม ชำนาญการต่อสู้ทุกแขนงแลการเรือ พวกเขาเคลื่อนที่ด้วยความเร็วยิ่งกว่าพลทหารม้า
เวสเซกซ์ซึ่งอยู่ภายใต้ปกครองโดยราชวงศ์ของพระเจ้าแอเธลเรดมาเป็นเวลานานยอมจำนนกับกองกำลังของพระเจ้าคนุตในปลายปี 1015 ดังเช่นที่ยอมจำนนกับกองกำลังของพระราชบิดาของพระองค์เมื่อสองปีก่อนหน้า ณ จุดนี้ เอ็ดริก สโตรนา เอลโดแมนแห่งเมอร์เซีย หนีออกจากทัพของพระเจ้าแอเธลเรดไปพร้อมกับเรือ 40 ลำ รวมถึงลูกเรือจำนวนหนึ่ง และเข้าไปสวามิภักดิ์กับพระเจ้าคนุต ผู้แปรพักตร์อีกคนได้แก่ธอร์เคล ผู้นำของคณะทหารจอมสไวกิง ซึ่งได้เข้าสวามิภักดิ์กับฝ่ายอังกฤษเมื่อปี 1012 และทำการรบกับชาวไวกิงกลุ่มอื่น ๆ เมื่อคราวการรุกรานของพระเจ้าสเวน ฟอร์กเบียร์ด สาเหตุของการแปรพักตร์อาจจะสามารถอธิบายได้โดยเรื่องที่มีการบันทึกไว้ใน จอมสไวกิงซากา ซึ่งได้กล่าวถึงเหตุการณ์ที่คณะทหารรับจ้างชาวจอมสไวกิงถูกโจมตีถึงสองครั้งขณะทำงานในอังกฤษ โดยหนึ่งในผู้เสียชีวิตจากเหตุโจมตีสองครั้งนั้นมีชายชื่อเฮนนิงค (Henninge) พี่น้องของธอร์เคลรวมอยู่ด้วย หากธอร์เคลเคยเป็นผู้อบรมวิชาการทหารถวายพระเจ้าคนุตเมื่อครั้งทรงพระเยาว์จริงอย่างที่มีบันทึกไว้ใน แฟลร์ทิยาร์ลบก ข้อเท็จจริงนี้ก็จะสามารถช่วยอธิบายได้ทำไมพระองค์จึงยอมรับการเข้าสวามิภักดิ์ของเขา แม้จะทรงทราบดีว่าคณะจอมสไวกิงมีชื่อเสียในด้านมีความภักดีต่อผู้ว่าจ้างน้อยกว่าถิ่นภูมิลำเนาของตนก็ตาม กองเรือจำนวน 40 ลำที่เอ็ดริกนำมาด้วย ซึ่งโดยมากเชื่อกันว่าเป็นกองเรือของเขตเดนลอว์แท้จริงแล้วอาจจะเป็นของธอร์เคล
การพิชิตอังกฤษ > การรุกขึ้นเหนือ

เมื่อถึงต้นปี 1016 กองกำลังไวกิงได้ข้ามแม่น้ำเทมส์และเร่งรุดหน้าไปยังวาร์วิคเชอร์ ในขณะที่ความพยายามต้านทานการรุกรานของเจ้าชายเอ็ดมันด์ไม่สัมฤทธิ์ผล นักบันทึกเหตุการณ์ (Chronicler) ระบุว่ากองทัพอังกฤษพากันแยกย้ายเพราะไม่ได้พบกษัตริย์หรือประชาชนชาวลอนดอน การโจมตีในช่วงกลางฤดูหนาวโดยพระเจ้าคนุตสร้างความเสียหายไปทั่วเมอร์เซียตะวันออก การระดมพลอีกครั้งหนึ่งทำให้ชาวอังกฤษรวมตัวกันได้ และคราวนี้พระเจ้าแอเธลเรดก็เสด็จมาตรวจกองทัพด้วยตัวพระองค์เอง กระนั้น "มันก็ไม่ได้ส่งผลอะไรมากนัก" พระเจ้าแอเธลเรดเสด็จกลับลอนดอนด้วยความกลัวว่าพระองค์กำลังจะถูกทรยศในขณะที่เจ้าชายเอ็ดมันด์เสด็จไปทางเหนือเพื่อไปร่วมทัพกับอูห์เรด เอิร์ลแห่งนอร์ทธัมเบรีย แล้วจึงมุ่งหน้าไปยังสแตฟฟอร์ดเชอร์ ชาร์ปเชอร์และเชชเชอร์ ในเมอร์เซียตะวันตก ทั้งสองอาจจะต้องการเข้ายึดพื้นที่ปกครองของเอ็ดริก สโตรนา การที่พระเจ้าคนุตทรงเข้ายึดครองนอร์ทัมเบรีย บีบให้อูห์เรดต้องกลับไปยอมแพ้ต่อพระเจ้าคนุต พระองค์อาจจะเป็นผู้ส่งเธอร์บรันชาวโฮล อริชาวนอร์ทัมเบรียของอูห์เรดไปสังหารเขากับผู้ติดตาม เป็นไปได้ว่าเมื่อถึงจุดนี้ อีริค โฮกุนนาร์สัน พร้อมกับกองกำลังชาวสแกนดิเวียจึงเริ่มเข้ามาสบทบกับกับพระเจ้าคนุต และบรรดายาร์ล (เอิร์ล) ผู้กรำศึกชาวนอร์เวย์ได้ถูกส่งไปปกครองนอร์ทัมเบรีย
เจ้าชายเอ็ดมันด์ยังคงประทับอยู่ในลอนดอน โดยทรงตั้งทัพอยู่ที่หลังกำแพงเมือง และทรงได้รับการเลือกเป็นกษัตริย์หลังจากพระเจ้าแอเธลเรดสวรรคตในวันที่ 23 เมษายน ค.ศ. 1016
การพิชิตอังกฤษ > การล้อมกรุงลอนดอน

พระเจ้าคนุตเสด็จกลับไปทางทิศใต้ และกองทัพเดนมาร์กก็เริ่มทำการแบ่งออกเป็นสองส่วน โดยกองแรกทำหน้าที่ไล่ตามพระเจ้าเอ็ดมันด์ ซึ่งสามารถตีฝ่าไพร่พลออกไปได้ก่อนที่พระเจ้าคนุตจะเข้าปิดล้อมกรุงลอนดอน พระเจ้าเอ็ดมันด์ทรงหลบหนีไปยังเทศมณฑลเวสเซกซ์ ซึ่งเป็นศูนย์กลางพระราชอำนาจของราชสำนักอังกฤษมาแต่ครั้งโบราณ ในขณะที่อีกกองหนึ่งทำหน้าที่ล้อมรอบกรุงลอนดอนไว้ พร้อมกันนั้นก็มีการสร้างกำแพงกั้นนํ้า ขึ้นที่ทางเหนือและทางใต้ของตัวเมือง อีกทั้งยังมีการขุดคูนํ้าเลาะผ่านทางชายฝั่งแม่นํ้าเทมส์ไปจนจรดทิศใต้ เพื่อสะดวกต่อการล่องเรือลองชิป ขึ้นไปขัดขวางการสื่อสารของฝ่ายอังกฤษ
มีการปะทะเกิดขึ้นที่เพนเซลวูดในเทศมณฑลซัมเมอร์เซต โดยสันนิษฐานว่าเนินในป่าเซลวูด เป็นสมรภูมิของทั้งสองฝ่าย การรบพุ่งเกิดตามมาที่เชอร์สตัน ในเทศมณฑลวิลต์เชอร์ การต่อสู้กินเวลาสองวันแต่ไม่มีฝ่ายใดได้รับชัยชนะอย่างเด็ดขาด
พระเจ้าเอ็ดมันด์สามารถกู้กรุงลอนดอนกลับมาได้อยู่ระยะหนึ่ง ทรงผลักดันและตีกองทัพเดนมาร์กจนแตกพ่ายไปหลังทรงข้ามแม่นํ้าเทมส์ที่เบรนท์ฟอร์ด  แต่ก็ทรงเสียไพร่พลเป็นจำนวนมากเช่นกัน พระองค์จึงทรงตัดสินพระทัยล่าถอยไปยังเวสเซกซ์เพื่อเกณฑ์ไพร่พลใหม่ ชาวเดนส์เข้าปิดล้อมกรุงลอนดอนอีกครั้ง แต่หลังจากที่ไม่ประสบความสำเร็จในการรุกคืบ พวกเขาจึงล่าถอยไปยังเคนต์ โดยมีการต่อสู้เกิดขึ้นบ้างประปราย ซึ่งลงเอยด้วยการรบที่ออตฟอร์ด ต่อมา เอ็ดริก สโตรนาแปรพักตร์กลับไปเข้ากับพระเจ้าเอ็ดมันด์อีกครั้ง พระเจ้าคนุตจึงตัดสินพระทัยล่องเรือไปทางเหนือของแม่นํ้าเทมส์ เสด็จขึ้นฝั่งที่เอสเซกซ์ และทรงเดินทางไปจนถึงแม่นํ้าออร์เวลล์ เพื่อเข้าปลันเทศมณฑลเมอร์เซีย
การพิชิตอังกฤษ > การยึดกรุงลอนดอนด้วยสนธิสัญญา

ในวันที่ 18 ตุลาคม ค.ศ. 1016 กองกำลังของชาวเดนส์ถูกโจมตีโดยกองทัพของพระเจ้าเอ็ดมันด์ ระหว่างที่ฝ่ายเดนส์กำลังล่าถอยไปที่เรือ อันนำไปสู่ยุทธการแอชชิงดัน ซึ่งอาจจะเกิดขึ้นที่แอชชิงดอน ทางทิศตะวันออกเฉียงใต้ หรือที่แอชดอน ทางทิศตะวันตกเฉียงใต้ของเอสเซกซ์ ระหว่างการชุลมุนนั้นเอง เอ็ดริก สโตรนา ซึ่งอาจจะแกล้งทำอุบายแปรพักตร์เพื่อลวงฝ่ายอังกฤษ ได้ทำการถอยทัพออกจากสนามรบ ทำให้ฝ่ายอังกฤษพ่ายแพ้อย่างราบคาบ พระเจ้าเอ็ดมันด์เสด็จหนีไปทางตะวันตก พระเจ้าคนุตทรงไล่ตามพระองค์ไปจนถึงกลอสเตอร์เชอร์ ซึ่งอาจจะมีการสู้รบเกิดขึ้นอีกที่บริเวณป่าดีน เนื่องจากพระเจ้าเอ็ดมันด์ได้ทำการผูกมิตรกับผู้นำบางส่วนของชาวเวลส์
บนเกาะใกล้หมู่บ้านเดียร์เฮสต์ พระเจ้าคนุตและพระเจ้าเอ็ดมันด์ผู้บาดเจ็บ เสด็จมาพบกันเพื่อเจรจาเงื่อนไขสงบศึก ในที่สุดทั้งสองฝ่ายก็ตกลงกันว่าจะใช้แม่น้ำเทมส์เป็นตัวแบ่งเขตแดน โดยฟากเหนือแม่นํ้าขึ้นไปจะตกเป็นของชาวเดนส์ ในขณะที่ฟากทางใต้ รวมไปถึงกรุงลอนดอน จะยังคงอยู่ภายใต้การปกครองของฝ่ายอังกฤษ ดินแดนทั้งสองจะถูกรวมกันเป็นหนึ่งเดียวภายใต้พระเจ้าคนุตเมื่อพระเจ้าเอ็ดมันด์เสด็จสวรรคต ซึ่งเกิดขึ้นในวันที่ 30 พฤศจิกายน ไม่กี่สัปดาห์หลังจากสนธิสัญญาได้รับการลงนาม แหล่งข้อมูลบางชิ้นกล่าวว่าพระเจ้าเอ็ดมันด์ถูกลอบปลงพระชนม์ กระนั้นสาเหตุการสวรรคตของพระองค์ก็ไม่เป็นที่แน่ชัด ชาวเวสเซกซ์ยอมรับพระเจ้าคนุตเป็นพระมหากษัตริย์พระองค์ใหม่โดยดี พระองค์ได้รับการราชาภิเษกโดยไลฟิง อาร์ชบิชอปแห่งแคนเทอร์เบอรี ณ กรุงลอนดอน ใน ค.ศ. 1017
ขึ้นครองราชบัลลังก์อังกฤษ

พระเจ้าคนุตทรงปกครองอังกฤษเป็นเวลากว่าเกือบสองทศวรรษ พระองค์ทรงช่วยคุ้มครองอังกฤษให้ปลอดภัยจากการปลันสะดมของชาวไวกิง ซึ่งบางกลุ่มก็อยู่ภายใต้การบังคับบัญชาของพระองค์ ทำให้อังกฤษกลับมารุ่งเรืองอีกครั้ง หลังจากที่อยู่ในภาวะชะงักงันมาตั้งแต่การโจมตีระลอกใหม่ของชาวไวกิงตลอดช่วงคริสต์ทศวรรษที่ 980 ในทางกลับกัน ชาวอังกฤษก็ได้มีส่วนช่วยพระองค์ในการยึดครองดินแดนโดยส่วนมากในภูมิภาคสแกนดิเนเวียเช่นกัน ภายใต้การปกครองของพระองค์ อังกฤษไม่ได้เผชิญภัยโจมตีจากภายนอกที่หนักหนานัก
ขึ้นครองราชบัลลังก์อังกฤษ > การบริหารราชการแผ่นดิน

พระเจ้าคนุตทรงเป็นที่จดจำในฐานะพระมหากษัตริย์ผู้ทรงปัญญาและประสบความสำเร็จที่สุดพระองค์หนึ่งของอังกฤษ แม้ว่าภาพลักษณ์ดังกล่าวอาจจะเป็นผลมาจากความสัมพันธ์อันดีระหว่างพระองค์และศาสนจักรบ้างก็ตาม ซึ่งเป็นผู้จัดทำบันทึกประวัติศาสตร์ในสมัยนั้น ในขณะเดียวกันพระองค์ก็ถูกมองว่าเป็นบรุษผู้เคร่งศาสนามาจนถึงปัจจุบันนี้ แม้พระองค์อาจจะมีความสัมพันธ์ที่อาจจะมองได้ว่าเป็นการผิดหลักศาสนา กล่าวคือมีพระมเหสีพร้อมกันถึงสองพระองค์ และทรงกระทำการอันโหดร้ายทารุณต่ออริทางการเมืองซึ่งนับถือศาสนาคริสต์เช่นเดียวกับตัวพระองค์เอง
ภายใต้การปกครองของพระองค์ พระเจ้าคนุตได้นำราชอาณาจักรอังกฤษและเดนมาร์กรวมกันเป็นหนึ่ง และถือเป็นการเปิดฉากการแผ่อิทธิพลของชาวสแกนดิเนเวียและชาวแซกซันไปทั่วภูมิภาคสแกนดิเนเวียและโดยรอบบริติชไอลส์ การทัพของพระองค์มีผลทำให้ดุลอำนาจภายในราชอาณาจักรเปลี่ยนไปจากที่ชาวไวกิงมีภาวะครอบงำ สู่การเรืองอำนาจของชาวอังกฤษ ทำให้คู่ศึกเปลี่ยนจากอาณาจักรต่างชาติเป็นอาณาจักรเพื่อนบ้านในแถบสแกนดิเนเวียด้วยกันเอง พระเจ้าคนุตยังทรงเป็นผู้นำข้อกฎหมายของพระเจ้าเอ็ดการ์กลับมาใช้ใหม่ เพื่อให้มีกฎหมายรองรับสถานะของเขตเดนลอว์ และการดำเนินชีวิตของชาวสแกนดิเนเวียส่วนใหญ่ภายในราชอาณาจักร
พระเจ้าคนุตทรงนำข้อกฎหมายที่มีอยู่เดิมมาบังคับใช้ใหม่ ด้วยการออกชุดคำประกาศพระราชโองการเพื่อบรรเทาความคับข้องใจของอาณาราษฎรที่พระองค์ทรงทราบ รวมถึง: กฎหมายว่าด้วยมรดกในกรณีที่ไม่มีพินัยกรรม และ กฎหมายว่าด้วยกรณีแฮร์ริโอต์และการจ่ายค่าชดเชย (แฮร์ริโอต์ [Heriot] –การมอบของกำนัลหลังมรณกรรม) พระองค์ยังมีพระราโชบายปรับค่าเงินของอังกฤษให้แข็งขึ้น ด้วยการผลิตเหรียญกษาปณ์ที่มีนํ้าหนักเท่ากันกับเหรียญที่ใช้กันในเดนมาร์กและพื้นที่อื่น ๆ ของสแกนดิเนเวีย[ต้องการอ้างอิง] นอกจากนี้ยังทรงเป็นผู้ออกประมวลกฎหมายพระเจ้าคนุต ซึ่งในปัจจุบันรู้จักกันในนามกฎหมายพระเจ้าคนุตบรรพที่ 1 และบรรพที่ 2 ตามลำดับ แม้ดูเหมือนว่าข้อกฎหมายส่วนใหญ่จะเป็นผลงานของอาร์ชบิชอปวูลฟ์สตานแห่งยอร์กก็ตามที
ในราชสำนักของพระองค์มีทั้งข้าราชบริพารที่เป็นชาวสแกนดิเนเวียและชาวอังกฤษ
สืบราชสันตติวงศ์เดนมาร์ก

เมื่อพระเจ้าแฮรัลด์ที่ 2 เสด็จสวรรคตใน ค.ศ. 1018 พระเจ้าคนุตจึงเสด็จไปยังเดนมาร์กเพื่อรับสืบราชสันตติวงศ์ในราชบัลลังก์เดนมาร์ก พระองค์ทรงระบุในพระราชหัตถเลขาของพระองค์เองใน ค.ศ. 1019 ว่าการที่ทรงกระทำเช่นนี้เพื่อป้องกันอังกฤษจากการรุกราน (ดูเนื้อหาของพระราชหัตถเลขาที่ด้านบน) มีความเป็นไปได้ว่าชาวเดนส์บางส่วนไม่ยอมรับการครองราชย์ของพระองค์ การที่พระองค์จู่โจมชนเวนส์ในพอเมอเรเนียอาจจะมีความเกี่ยวข้องกับเรื่องนี้ด้วย โดยในการทัพครั้งนี้ กอดวิน หนึ่งในข้าราชบริพารชาวอังกฤษของพระเจ้าคนุตได้กระทำความชอบจนเป็นที่ไว้วางพระราชหฤทัย หลังจากที่เขาเป็นผู้นำกองทหารเข้าตีโฉบฉวยค่ายของพวกเวนส์ในเวลากลางคืน[ต้องการอ้างอิง]
ครั้นทรงเห็นว่าการปกครองในเดนมาร์กมีความมั่นคงแล้ว พระเจ้าคนุตก็เสด็จกลับอังกฤษใน ค.ศ. 1020  โดยทรงตั้งอุลฟ์ ทอร์กิลสัน ยาร์ลแห่งสกอเนอ พระสวามีในเจ้าหญิงแอสทริด สเวนด็อทเทียร์ พระขนิษฐาของพระองค์ เป็นข้าหลวงในเดนมาร์ก พร้อมกันนั้นก็ได้ฝากเจ้าชายฮาร์ธาคนุตพระราชโอรสของพระองค์ที่พระสูติแด่พระนางเอ็มมา ซึ่งพระองค์ทรงสถาปนาขึ้นเป็นพระรัชทายาทไว้ในความอภิบาลของอุลฟ์ด้วย การขับไล่ธอร์เคลใน ค.ศ. 1021 อาจจะมองได้ว่ามีความข้องเกี่ยวกับการโจมตีชนเวนส์ หลังจากการเสด็จสวรรคตของพระเจ้าโอลอฟ สก็อทโคนุง ใน ค.ศ. 1022 และการขึ้นครองราชบัลลังก์สวีเดนของพระเจ้าอนุนด์ จาค็อบ ผู้เป็นพระราชโอรส ทำให้สวีเดนเข้าเป็นพันธมิตรกับนอร์เวย์ และเปิดช่องให้เดนมาร์กมีข้ออ้างเพื่อแสดงแสนยานุภาพของตนในแถบบอลติก จอมสบอร์ก ฐานที่มั่นตามตำนานของคณะจอมสไวกิง (เชื่อกันว่าเป็นเกาะนอกชายฝั่งพอเมอเรเนีย) อาจจะเป็นเป้าหมายของพระเจ้าคนุตในการทัพครั้งนี้ เมื่อเสร็จจากศึกนี้ และได้ทรงแสดงเจตนารมณ์ที่จะเข้าครอบงำกิจการภายในสแกนดิเนเวียเรียบร้อยแล้ว ก็ดูเหมือนว่าธอร์เคลได้หันมาคืนดีกับพระเจ้าคนุตใน ค.ศ. 1023
พระเจ้าโอลาฟที่ 2 แห่งนอร์เวย์ทรงร่วมมือกับพระเจ้าอนุนด์ จาค็อบในการโจมตีเดนมาร์ก โดยอาศัยช่วงที่พระเจ้าคนุตทรงยุ่งอยู่กับพระราชกรณียกิจในอังกฤษ ขณะเดียวกันอุลฟ์ได้โน้มนาวให้เสรีชนเดนมาร์กสถาปนาเจ้าชายฮาร์ธาคนุต ผู้ยังทรงพระเยาว์ขึ้นเป็นกษัตริย์ อุบายนี้ทำให้อุลฟ์ได้ปกครองเดนมาร์กในฐานะผู้สำเร็จราชการแทนพระองค์ เมื่อพระเจ้าคนุตทรงทราบ พระองค์จึงรีบเสด็จไปเดนมาร์กเพื่อทวงราชบัลลังก์คืนและเพื่อจัดการกับอุลฟ์ ซึ่งต่อมาได้เข้าสวามิภักดิ์กับพระองค์ตามเดิม ในศึกที่ต่อมาเรียกกันว่ายุทธการที่เฮลกา พระเจ้าคนุตและไพร่พลของพระองค์ได้เข้ารบพุ่งกับฝ่ายนอร์เวย์และสวีเดนที่ปากแม่น้ำเฮลกา เหตุการณ์นี้อาจจะเกิดขึ้นใน ค.ศ. 1026 ชัยชนะอย่างเด็ดขาดนี้ทำให้พระเจ้าคนุตกลายผู้นำที่ทรงอิทธิพลที่สุดในสแกนดิเนเวีย กระนั้น การที่ยาร์ลอุลฟ์ พระเทวันผู้เคยก้าวล่วงพระราชอำนาจของพระองค์ได้กลับใจมาสวามิภักดิ์ และยังร่วมสู้ในศึกที่เฮลกาด้วย ก็มิได้ทำให้พระองค์วางพระราชหฤทัยในตัวเขาดังเดิม[ต้องการอ้างอิง] แหล่งข้อมูลบางชิ้นกล่าวว่าทั้งสองกำลังเล่นหมากรุกด้วยกันในงานเลี้ยงที่รอสกิลด์ก่อนจะมีปากเสียงกันอย่างรุนแรง และในวันรุ่งขึ้นซึ่งเป็นวันคริสต์มาส ทหารราชองค์รักษ์ฮัสคาร์ลนายหนึ่งได้ลงมือสังหารอุลฟ์ในโบสถ์พระตรีเอกานุภาพ (ตั้งอยู่ตำแหน่งเดียวกันกับอาสนวิหารรอสกิลด์ในปัจจุบัน) ตามที่พระเจ้าคนุตมีพระราชดำรัสสั่ง
เสด็จสวรรคตและการสืบราชสันตติวงศ์

พระเจ้าคนุตเสด็จสวรรคตในวันที่ 12 พฤศจิกายน ค.ศ. 1035 ณ เมืองชาฟท์สบรีในเทศมณฑลดอร์เซต เจ้าชายฮาร์ธาคนุต พระราชโอรสทรงรับสืบราชบัลลังก์เดนมาร์กต่อมา เฉลิมพระปรมาภิไธยว่าพระเจ้าคนุตที่ 3 ทว่าด้วยความที่ทรงติดพันการสงครามในสแกนดิเนเวียกับพระเจ้ามักนุสที่ 1 แห่งนอร์เวย์ พระเจ้าฮาร์ธาคนุตจึงทรงถูก "ละทิ้ง [โดยชาวอังกฤษ] เหตุว่าพระองค์ประทับอยู่ในเดนมาร์กนานเกินไป" พระนางเอ็มมา พระราชมารดาของพระองค์ ซึ่งประทับอยู่ที่นครวินเชสเตอร์ทรงถูกบีบให้เสด็จหนีไปยังเมืองบรูชในเคาน์ตีฟลานเดอส์ พร้อมทหารราชองค์รักษ์ฮัสคาร์ลจำนวนหนึ่งของพระราชโอรส ภายใต้แรงกดดันจากกลุ่มผู้สนับสนุนสิทธิในราชบัลลังก์ของเจ้าชายฮาโรลด์ แฮร์ฟุต พระราชโอรสพระองค์รอง (ถัดลงมาจากพระเจ้าสเวน คนุตสัน) ที่ประสูติแต่พระนางเอลฟ์จิฟูแห่งนอร์แธมตัน เจ้าชายฮาโรลด์ทรงทำหน้าที่เป็นผู้สำเร็จราชการแทนพระองค์ในอังกฤษในพระปรมาภิไธยพระราชอนุชาต่างมารดาอยู่ระยะหนึ่งระหว่าง ค.ศ. 1035–37 ก่อนที่จะทรงชิงราชสมบัติและครองราชย์ตราบจนเสด็จสวรรคตใน ค.ศ. 1040 เมื่อสงครามในสแกนดิเนเวียสงบลง พระเจ้าฮาร์ธาคนุตก็ทรงสืบราชบัลลังก์อังกฤษพร้อมถวายพระเกียรติคืนให้แด่พระราชมารดา[ต้องการอ้างอิง] ราชบัลลังก์เดนมาร์กและอังกฤษจึงมีประมุขร่วมกันอีกครั้งจนกระทั่งพระองค์สวรรคตใน ค.ศ. 1042 หลังจากนั้นเดนมาร์กก็ตกอยู่ในภาวะโกลาหลจากแย่งชิงอำนาจกันระหว่างเจ้าชายสเวน เอสตริดเซน พระราชภาดา (ลูกพี่ลูกน้องชาย) ของพระเจ้าฮาร์ธาคนุต และพระเจ้ามักนุสแห่งนอร์เวย์ เหตุการณ์ดำเนินไปจนกระทั่งพระเจ้ามักนุสเสด็จสวรรคตใน ค.ศ. 1047[ต้องการอ้างอิง]
หากเหล่าพระราชโอรสของพระเจ้าคนุตไม่ด่วนสวรรคตไปเสียก่อน และเจ้าหญิงกันฮิลดา พระราชธิดาพระองค์เดียวของพระองค์ (เท่าที่ทราบ) ซึ่งจะทรงอภิเษกสมรสกับพระเจ้าไฮน์ริชที่ 3 แห่งชาวโรมัน พระราชโอรสและรัชทายาทในจักรพรรดิค็อนราทที่ 2 ในอีกแปดเดือนหลังพระองค์เสด็จสวรรคต ไม่ด่วนสวรรคตเสียก่อนด้วยติดพระโรคไข้ป่าในอิตาลี และมีพระชนม์ชีพยืนยาวจนทรงได้ดำรงพระราชอิสริยยศจักรพรรดินี หากการณ์เป็นดังนั้น รัชสมัยของพระเจ้าคนุตก็อาจจะกลายเป็นรากฐานของรัฐร่วมประมุขสแกนดิเนเวีย–อังกฤษ เป็นจักรวรรดิทะเลเหนือที่มีความเกี่ยวดองกับจักรวรรดิโรมันอันศักดิ์สิทธิ์